Dhintir

### Elhelyezkedése, éghajlat

A **dhintirek** a Zouza-hegység és Ofirs-hegység közti területen élnek, fővárosuk Betron. Körülbelül 4,7 millió négyzetkilométeren 11,7 millió lakosuk található, de kevés a nagyobb település.

Az ország északi felén a mérsékelt éghajlat a jellemző, míg délebben már hűvösebb van és télen havazik.

### Államszervezet

A dhintirek legtöbbje a lanaitokhoz hasonlóan törzsekbe csoportosulva él, a törzsek vezetői a legjobb harcosok és vadászok, ami a kihívó és aktuális törzsfőnök közt párviadallal dől el. A törzsek közt akadnak nomádok, akik jobb vadászterületek után kutatnak. Ahol két törzs találkozik, ott általában el tudják dönteni, hol legyen a határ, nagyon ritkán kerül sor harcra. A városok a nagyobb törzsekből lettek. Ahol annyi volt az élelem és a hely, ott az erősebb törzsek befogadtak maguk mellé (alá) kisebbeket. A városokat is törzsfőnökök vezetik, akik szintén kihívhatóak, de nem fordul elő gyakran, mert kivételes harcosok.

Az államnak nincs uralkodója, az igazságszolgáltatás a törzsfőnökök és a nép kezében van.

### A dhintirek

A dhintirek átlagosan 1,7-1,8 méter magasra nőnek és rendkívül atlétikusak, könnyedén lefutják például a náluk kétszer magasabb koltarokat is. Bőrük sötétebb, hajuk és szemük sötétbarna. 100-110 évig is élnek. A gyorsaságuk mellé pontosak is, kedvelik az íjat és a lándzsát, utóbbit közelharchoz és vadászathoz is használják. Mualista vallásúak, azaz a természetet tisztelete a legfontosabb számukra. Az elejtett állatoktól bocsánatot kérnek és mindenét felhasználják, hogy az élete ne menjen kárba. A bensőségekkel az állataikat etetik, a bőrökből főleg ruhákat készítenek, a csontokból talizmánokat, szobrokat és kisebb szerszámokat faragnak.

**Szélsőséges képességek**

A leggyorsabb ismert dhintir reggel elindult Oyao városból és estére Aniezben volt, ami légvonalban 750 km dombságokon keresztül. Körülbelül 90-100 km/h sebességgel futott.

### Gazdaság, közlekedés

Földet csak a városok környékén művelnek, de fákat gyakran ültetnek a nomád törzsek is, főleg olyan helyeken, amiket épp elhagyni készülnek, így kárpótolva a természetet az esetleg kivágott fákért, leszedett bogyókért és gyümölcsökért, letaposott fűért. Pénzt is csak városok környékén használnak, a cserekereskedelem gyakoribb. A más népekkel való kereskedés nem jellemző. Állatokat tenyésztenek, de a nomád életmód miatt csak kisebb példányszámban.

Gyalog közlekednek és vadásznak, a törzseknek általában csak pár lova szokott lenni, amivel városokba vagy más törzsekhez viszik eladni és elcserélni a felesleges bőrt és csontot. A városokból kitaposott utak indulnak több irányba, de ezek egyre kevésbé láthatóak a településektől távolodva. Hidaik nincsenek, gázlókon keresztül közlekednek és tutajokat építenek szükség esetén. Más népek könnyen eltévednek náluk, de amíg nem bántják a természetet, a dhintirek barátságosak, ellátják, eligazítják néha elkísérik őket egy darabon.

### Kultúra

A dhintirek kultúrája teljes mértékben a természetről szól, a dalaik, a festményeik, a szobrászatuk is. Ünnepeik nincsenek, nekik minden nap egyforma. Az elhullott és megölt állatok, valamint kivágott növényeket is meggyászolják. Ez körülményektől és áldozattól függően néhány másodperces csönd is lehet, de akár több órás, esetleg egy napos hallgatagság is.